
	                  И.бр.235/2024


Извршителот Кети Арсова од Скопје врз основа на барањето за спроведување на извршување од заложен доверител Универзална Инвестициона Банка АД Скопје  преку полномошник Адвокат Петар Трајковски од Скопје од Скопје со ЕДБ 4030993252736 ЕМБС 4646088 и седиште на ул. Максим Горки бр. 6, засновано на извршната исправа Нотарски акт - Хипотека врз недвижен имот ОДУ бр.821/22 од 19.08.2022 година на Нотар Ана Дојчиновска, против должник  Друштво за изградба, трговија и услуги СМАРТ СТУДИО МА ДОО експорт-импорт Скопје од Скопје со ЕДБ  4082019524303, ЕМБС 7367368 и седиште на ул.ТАШКО КАРАЏА бр.1А локал 1 и заложен должник Друштво за градежништво,трговија и услуги БАУЕР БГ ДОО Скопје од Скопје со ЕДБ 4030005573069, ЕМБС 6059376 и седиште бул. ИЛИНДЕН 29/3-4, за спроведување на извршување во вредност 67.237.255,00 ден., на ден 25.07.2024 година го донесува следниот:
З А К Л У Ч О К
ЗА УСНА ЈАВНА ПРОДАЖБА
(врз основа на членовите 179 став (1), 181 став (1) и 182 став (1) од Законот за извршување)

СЕ ОПРЕДЕЛУВА ПРВА продажба со усно јавно наддавање на посебен дел од недвижен имот  означен како:
Идна недвижност - објект во градба, која се наоѓа во Скопје, за КО Гази Баба, која лежи на КП899/4, запишана во лист за предбележување на градба бр. 46657 при АКН на РСМ – центар за катастар на недвижности Скопје, со сите припадоци, прирастоци, објекти изградени или доградени без одобрение за градење како и објекти и доградби кои правниот основ за запишување на сопственоста во јавните книги кои се водат при АКН го стекнале по склучувањето на извршната исправа Нотарски акт - Хипотека врз недвижен имот ОДУ бр.821/22 од 19.08.2022 година на Нотар Ана Дојчиновска, односно со примена на начелото на акцесорност, екстензивност и неделивост,  со следните ознаки:
· Ред. број 11, број на зграда 3, влез/кат/број на посебен/заеднички дел од зграда и друг објект, влез 1, кат ПР, број 1, намена на посебен/заеднички дел од зграда и друг објект ДЕЛОВНА ПРОСТОРИЈА, со внатрешна површина од 258 м2, 
· Ред. број 15, број на зграда 3, влез/кат/број на посебен/заеднички дел од зграда и друг објект, влез 1, кат ГЛ, број 1, намена на посебен/заеднички дел од зграда и друг објект ДЕЛОВНА ПРОСТОРИЈА, со внатрешна површина од 65 м2,
· Ред. број 22, број на зграда 3, влез/кат/број на посебен/заеднички дел од зграда и друг објект, влез 1, кат ГЛ, број 2, намена на посебен/заеднички дел од зграда и друг објект ДЕЛОВНА ПРОСТОРИЈА, со внатрешна површина од 22 м2,
· Ред. број 31, број на зграда 3, влез/кат/број на посебен/заеднички дел од зграда и друг објект, влез 1, кат ПР, број 2, намена на посебен/заеднички дел од зграда и друг објект ДЕЛОВНА ПРОСТОРИЈА, со внатрешна површина од 186 м2,
· Ред. број 34, број на зграда 3, влез/кат/број на посебен/заеднички дел од зграда и друг објект, влез 1, кат ГЛ, број 3, намена на посебен/заеднички дел од зграда и друг објект ДЕЛОВНА ПРОСТОРИЈА, со внатрешна површина од 43 м2,
· Ред. број 39, број на зграда 3, влез/кат/број на посебен/заеднички дел од зграда и друг објект, влез 1, кат ГЛ, број 4, намена на посебен/заеднички дел од зграда и друг објект ДЕЛОВНА ПРОСТОРИЈА, со внатрешна површина од 22 м2,
· Ред. број 44, број на зграда 3, влез/кат/број на посебен/заеднички дел од зграда и друг објект, влез 1, кат ГЛ, број 5, намена на посебен/заеднички дел од зграда и друг објект ДЕЛОВНА ПРОСТОРИЈА, со внатрешна површина од 21 м2,
· Ред. број 47, број на зграда 3, влез/кат/број на посебен/заеднички дел од зграда и друг објект, влез 1, кат ГЛ, број 6, намена на посебен/заеднички дел од зграда и друг објект ДЕЛОВНА ПРОСТОРИЈА, со внатрешна површина од 43 м2,  
која недвижност – деловен простор согласно Геодетски елаборат за посебни намени – Идентификација на катастарска парцела за КО ГАЗИ БАБА деловоден број 0801-287/3 од 10.05.2024 година на Друштво за геодетски услуги ГЕОПРОЕКТ ПЛУС ИНЖЕНЕРИНГ ДООЕЛ Скопје, е со внатрешна површина од 434 м2 на приземје и 390 м2 галерија и истата претставува една целина кат приземје и една целина кат галерија. Вкупната површина за кат приземје утврдена е разлика од 10м2, а пак за кат галерија утврдена е разлика од 174 м2. Правото на градба врз основа на Одобрение за градење број УП 1 Бр. 28-2/2017 од 28.03.2017 година издадено од Општина Гази Баба како и Решение УП1 бр.28-419/2019 од 02.12.2019 година на Општина Гази Баба, е на заложниот должник Друштво за градежништво,трговија и услуги БАУЕР БГ ДОО Скопје од Скопје. Недвижноста е во владение на заложен доверител Универзална Инвестициона Банка АД Скопје. 
Продажбата ќе се одржи на ден 22.08.2024 година во 11:00 часот  во просториите на Извршител Кети Арсова, на бул. Илинден бр. 48-2/4 Скопје. 
Почетната вредност на предметната недвижност како една функционална целина, утврдена со Заклучок за утврдување на вредност на недвижност И. Бр. 235/2024 од 05.07.2024 година изнесува 1.196.154,00 ЕВРА, под која недвижноста не може да се продаде на првото јавно наддавање.
Недвижноста е оптоварена со следните товари и службености
- Засновано Право на залог Хипотека врз основа на Нотарски Акт ОДУ бр. 821/22 од 19.08.2022 година на Нотар Ана Дојчиновска во корист на Универзална Инвестициона Банка АД Скопје
- Преддоговор за купопродажба на недвижен имот УЗП бр. 5911/2022 од 13.10.2022 година од Нотар Ана Дојчиновска
-Налог за извршување врз недвижност за И.бр.235/2024 од 03.04.2024 година на Извршител Кети Арсова од Скопје.
Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето  на зградата односно станот.
На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста. 
Уплатата на паричните средства на име гаранција се врши најдоцна до 21.08.2024 година на жиро сметката од извршителот со бр. 240040002306008 која се води кај Универзална банка АД Скопје и даночен број МК5032011501041, со цел на дознака гаранција за И. бр. 235/2024.
Данокот на промет на недвижности и други трошоци во врска со пренос на правото на сопственост паѓаат на товар на купувачот.
На понудувачите чија понуда не е прифатена, гаранцијата им се враќа веднаш по заклучувањето на јавното наддавање.
Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.
Овој заклучок ќе се објави во следните средства за јавно информирање - Нова Македонија и електронски на веб страницата на Комората .
Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

